C 474/6
BG
Официален вестник на Европейския съюз
14.12.2022 г.
Исканията за изменение на големи проекти трябва да следват същата процедура като тази, използвана за първоначалното нотифициране или подаване на информация до Комисията (съответно член 102, параграф 1 или член 102, параграф 2 от РОР).
Измененията на големи проекти включват искания за поетапно изпълнение, изменения на големи проекти, които все още предстои да бъдат завършени през програмния период 2014 —2020 г., и отмяна на големи проекти.
4.
ФИНАНСОВО УПРАВЛЕНИЕ
4.1.
Отмяна на бюджетни задължения Неизползваните бюджетни задължения, свързани с последната година от програмния период, ще бъдат отменени в хода на приключването (21).
Частта от бюджетните задължения, която все още не е приключена на 31 декември 2023 г., ще бъде отменена, ако някой от документите за приключването не е бил предоставен на Комисията до 15 февруари 2025 г. или до 1 март 2025 г., ако срокът е удължен от Комисията (22).
В съответствие с член 92б, параграф 8, втора алинея от РОР (23) програмите, за които държавите членки разпределят средства по линия на REACT-EU, ще обхванат периода до 31 декември 2022 г., съгласно предвиденото в параграф 4 от посочения член.
Неизползваните бюджетни задължения, свързани със средствата по линия на REACT-EU, също ще бъдат отменени в хода на приключването на програмите (24).
4.2.
Уравняване на първоначалното и годишното предварително финансиране Комисията ще извърши уравняване на първоначалното предварително финансиране, платено на държавите членки, не по-късно от момента на приключване на дадена програма (25).
Това се отнася и за допълнителното предварително финансиране, платено от средствата по линия на REACT-EU (26).
Сумите, платени като първоначално предварително финансиране, могат да бъдат уравнени само по отношение на декларираните допустими разходи.
Въпреки това уравняването на първоначалното предварително финансиране може да започне веднага след като програмата получи чрез плащания максималния принос на фондовете, определен в решението на Комисията за одобряване на програмата.
В този случай допустимите разходи, включени в отчетите, ще бъдат използвани от Комисията след изчисляване на сумата, изискуема от фондовете и ЕФМДР, първо за уравняване на годишното предварително финансиране, а след това Комисията ще пристъпи към уравняване на първоначалното предварително финансиране.
Уравняването ще се извършва по програми, фондове и категории региони след приемането на отчетите.
Сумите, които не са събрани от Комисията през 2020 г. за отчетите, представени през 2020 г., ще бъдат уравнени или събрани при приключването (27).
Тези суми ще бъдат взети предвид при изчисляването на окончателното салдо по програмата.
4.3.
Изчисляване на окончателното салдо За последната счетоводна година, както и за всяка друга счетоводна година, Комисията ще възстанови 90 % от сумата, поискана от държавата членка, като приложи ставката на съфинансиране за всеки приоритет към допустимите разходи за приоритета, включен в заявленията за междинни плащания, при условие че в програмата има налични бюджетни задължения и при наличие на средства.
Комисията ще определи сумата, изискуема от фондовете и от ЕФМДР за последната счетоводна година, в съответствие с член 139 от РОР.
В член 139, параграф 6 от РОР се установява, че въз основа на приетите отчети Комисията изчислява сумата, изискуема от фондовете и от ЕФМДР за счетоводната година, като взема под внимание както сумите в отчетите, така и общия размер на плащанията, направени от Комисията през счетоводната година.
(21) Член 86, параграф 2 от РОР; прилага се за ИПП II по силата на член 46, параграф 4 от Регламента за изпълнение относно ИПП II. (22) Член 86, параграф 4 и член 136, параграф 2 от РОР; Прилагат се за ИПП II по силата на член 46, параграф 4 от Регламента за изпълнение относно ИПП II.
(23) Изменен с Регламент (ЕС) 2020/2221.
(24) Член 92б, параграф 5, пета алинея от РОР, изменен с Регламент (ЕС) 2020/2221.
(25) Член 82 от РОР; прилага се за ИПП II по силата на член 46, параграф 2 от Регламента относно ИПП II.
(26) Член 92б, параграф 7, трета алинея от РОР, изменен с Регламент (ЕС) 2020/2221.
(27) Член 139, параграф 7 от РОР, изменен с Регламент (EС) 2020/460 от 30 март 2020 г.; прилага се за ИПП II по силата на член 46, параграф 5 от Регламента относно ИПП II.